香港一仙銀

香港一仙銀係一種以前流通嘅香港貨幣，面額係0.01港元。

香港政府響1863年用青銅頭一次鑄一仙硬幣，一面鑄有當時在位嘅英女皇維多利亞肖像，另一面鑄有面值「香港一仙」、「HONG KONG ONE CENT」同年份。1902年改鑄英皇愛德華七世肖像。1919年改鑄英皇佐治五世肖像。1931年面積縮細。1941年改鑄英皇佐治六世肖像，但因適逢第二次世界大戰爆發，所以未曾正式發行，之後就冇再鑄過。

香港銀仔